Jure Radić
<s>Za istoimenog jugoslavenskog svećenika i znanstvenika vidi Jure Radić (1920–1990).</s>

<s>Jure Radić (Baška Voda, 15. rujna 1953. – Zagreb, 10. rujna 2016.), jugoslavenski i hrvatski inženjer građevinarstva i političar.</s>

<s>Rodio se i odrastao u izrazito katoličkoj obitelji.</s><s>Iako zbog toga nikada nije postao članom SKJ, u vrijeme socijalističke Jugoslavije se politikom bavio u okviru tadašnje "frontovske" organizacije Socijalistički savez radnog naroda.</s><s>Diplomirao je na Građevinskom fakultetu u Zagrebu, gdje je od 1979. bio asistent, a od 1987. do 1989. predstojnik Katedre za mostove.</s>

<s>Nakon višestranačkih izbora se priključio HDZ-u.</s><s>U proljeće 1992. je postao ministar znanosti u vladi Franje Gregurića.</s><s>Kada je 1992. premijerom postao Hrvoje Šarinić, na upražnjeno mjesto predstojnika ureda predsjednika Republike je došao Radić, postavši jednim od najbližih Tuđmanovih suradnika i najistaknutijih članova tadašnje vlasti.</s><s>Na tom je mjestu, između ostalog, preimenovao tadašnju Vilu Zagorje u Predsjedničke dvore.</s><s>Kada su zbog miniranja brane Peruča 1993. godine u Dalmaciji počele dugotrajne redukcije struje kao i kritike vlasti što ne radi ništa da riješi taj problem, izazvao je kritike javnosti svojom tvrdnjom "da običnim ljudima nedostatak struje ne smeta i da se na njega lako priviknu".</s><s>U listopadu 1993. je na Drugom općem saboru HDZ imenovan za glavnog tajnika stranke, a što se najčešće tumači time da ga je Tuđman nastoajo postaviti kao kompromisno rješenje između dviju tada suprotstavljenih frakcija - tvrde desne oko ministra obrane Gojka Šuška i meke koju su vodili Stjepan Mesić i Josip Manolić.</s><s>Radić je također zbog svoje izuzetne bliskosti Crkvi trebao pripomoći ideološkoj orijentaciji HDZ-a od nacionalističkog svenarodnog porketa prema "normalnoj" demokršćanskoj stranci.</s>

<s>Godine 1994. je imenovan za ministra obnove i graditeljstva u vladi Nikice Valentića.</s><s>Na tom je mjestu postao predmetom optužbi za korupciju i sukob interesa, vezanih uz to da je javne poslove dobivala tvrtka Konstruktor inženjering čiji je vlasnik bio njegov vjenčani kum Željko Žderić.</s><s>Međutim, još više kontroverzi je donijela njegova odluka da se novi Maslenički most, kao zamjena starom srušenom u ratu, sagradi na novoj lokaciji, zbog koje je imao veću dužinu, a za koju se kasnije ispostavila da je daleko više podložna udarima bure koje ga čini neupotrebljivim, a zbog koje se 200-ih morao sagraditi novi "stari" most.</s>

<s>Umro je 10. rujna 2016. u KBC »Zagreb« (Rebro) od posljedica karcinoma želuca.</s>

<s>Djela</s>

<s>Mostovi.</s><s>Zagreb 2002.</s><s>Konstruiranje mostova.</s><s>Zagreb 2005. (u koautorstvu s Anom Mandić i Goranom Pužem)</s>

<s>Izvori</s>

<s>Hrvatski političari
Ministri u Vladi Republike Hrvatske
Članovi Hrvatske demokratske zajednice</s>

